Държавен вестник, бр. 30, 2014 г., стр. 43

БРОЙ  30	
Д Ъ Р Ж А В Е Н  В Е С Т Н И К 	
СТР.  43  
2. Радиосъобщението, предшествано от 
спешни и отличителни сигнали, предвидени 
в параграф 1, се предава на английски език 
на подходящи интервали на честота или на 
честоти, определени за целта в Правилника 
за радиосъобщенията, и съдържа следните 
данни, свързани със съответните санитарни 
транспортни средства:
a) позивен сигнал или други признати 
средства за идентификация;
b) позиция;
c) брой и вид транспортни средства;
d) планиран маршрут;
e) предполагаемо време на път и час на 
заминаване и пристигане според случая;
f) всяка друга информация, като например 
височина на полета, защитени радиочесто­
ти, използвани езици, режими и кодове на 
вторичните радарни системи за наблюдение.
3. За да се улеснят комуникациите, посочени 
в параграфи 1 и 2, както и комуникациите, 
посочени в членове 22, 23 и членове 25 – 31 
от Протокола, Високодоговарящите страни, 
участващите в конфликта страни или една от 
участващите в конфликта страни, действащи в 
съгласие или самостоятелно, могат да посочат 
в съответствие с Таблицата за разпределение на 
честотите в Правилника за радиосъобщенията, 
приложена към Международната конвенция за 
далекосъобщенията, и да публикуват избрани 
национални честоти, които да се използват от 
тях за такива комуникации. Международният 
съюз по далекосъобщения се уведомява за 
тези честоти в съответствие с процедурите, 
одобрени от Световната административна 
конференция по радиосъобщенията.
Член 9 – Електронна идентификация
1. Вторичната радарна система за наб­
людение (SSR) така, както е определена в 
приложение 10 към Чикагската конвенция 
за международно гражданско въздухоплава­
не от 7 декември 1944 г., както е изменяна 
впоследствие, може да се използва за иден­
тификация и следене на курса на санитарен 
летателен апарат. Режимът и кодът SSR, които 
са запазени за изключително ползване от са­
нитарни летателни апарати, се установяват от 
Високодоговарящите страни, участващите в 
конфликта страни или една от участващите в 
конфликта страни, действащи в съгласие или 
самостоятелно, в съответствие с процедури, 
препоръчвани от Международната организа­
ция за гражданско въздухоплаване.
2. Защитените санитарни транспортни 
средства могат за своята идентификация и 
локализиране да използват стандартни ра­
дарни транспондери за въздушни и морски 
съдове и/или морски радарни транспондери 
за търсене и спасяване.
Защитените санитарни транспортни сред­
ства трябва да могат да бъдат идентифицирани 
от други плавателни съдове или летателни 
апарати, оборудвани с радар за вторично ра­
дарно наблюдение посредством код, предаван 
от радарен транспондер, например в режим 
3/A, монтиран на санитарни транспортни 
средства.
Кодът, предаван от транспондера на са­
нитарното превозно средство, следва да се 
причисли към това превозно средство от ком­
петентните власти и да се съобщи на всички 
участващи в конфликта страни.
3. Защитените санитарни транспортни сред­
ства следва да могат да бъдат идентифицира­
ни от подводници, като излъчват подходящи 
подводни акустични сигнали. 
Подводният акустичен сигнал се състои от 
позивен сигнал (или друго признато средство 
за идентификация на санитарен транспорт) на 
кораба, предшестван от група YYY, предавана 
с морзова азбука на подходяща акустична 
честота, например 5 kHz.
Участващите в конфликта страни, желаещи 
да използват подводния акустичен сигнал за 
идентификация, описан по-горе, информират 
съответните страни за сигнала възможно 
най-скоро и когато уведомяват за използване 
на болничните си кораби, потвърждават чес­
тотата, която ще използват.
4. Участващите в конфликта страни могат 
със специално споразумение помежду им да 
установят за свое ползване подобна електрон­
на система за идентификация на санитарни 
наземни транспортни средства, както и на 
санитарни плавателни и въздухоплавателни 
средства.
ГЛАВА IV – КОМУНИКАЦИИ
Член 10 – Радиосъобщения
1. Спешният сигнал и отличителният сиг­
нал, предвидени в член 8, могат да предшестват 
подходящи радиосъобщения от санитарни 
формирования и транспортни средства при 
прилагането на процедурите, изпълнявани 
съгласно членове 22, 23 и членове 25 – 31 от 
Протокола.
2. Санитарните транспортни средства, 
посочени в членове 40 (раздел II, № 3209) и 
N 40 (раздел III, № 3214) от Правилника за 
радиосъобщенията на Международния съюз 
за далекосъобщения (ITU), могат да предават 
съобщенията си и със спътникови системи в 
съответствие с разпоредбите на членове 37,